Alain Poher
Alain Émile Louis Marie Poher (Ablon-sur-Seine, 17. travnja 1909. – Pariz, 9. prosinca 1996.) je bio francuski političar i dugogodišnji predsjednik Senata Pete Republike. 

Isprva član MRP-a, a od 1967. član CD-a, Poher je 2. listopada 1968. godine izabran za predsjednika Senata. Reizabran je ukupno sedam puta tako da je tu funkciju obnašao sve do 2. listopada 1992. godine. U svojstvu predsjednika Senata, Poher je prema Ustavu bio zadužen za vođenje države u odsutnosti predsjednika, što ga je u dva navrata dovelo u situaciju da kratko vrši dužnost predsjednika Republike. Prvi puta se to dogodilo 1969., kada je Charles de Gaulle podnio ostavku. Poher se kandidirao na izborima za de Gaulleova nasljednika, ali ga je u drugom krugu porazio Georges Pompidou. Pompidou je preminuo 1974. godine tokom svog mandata tako da je Poher ponovo došao na mjesto v.d. predsjednika, zamijenivši tako osobu koja ga je porazila na izborima 1969. godine. 

Nakon 1974. je nastavio služiti u Senatu te ostaje do danas najdugovječniji predsjednik Senata u francuskoj historiji. 

Predsjednici Francuske
Francuski političari
Evropska unija